Utenfor soverommet truer Leela med å slå ned døra med slegga hvis Reuben ikke svarer. Oppe i lamperommet sier Doktoren til Vince at de bør bli i fyrtårnet resten av natten. Han hører at Leela prøver å slå ned døra og går ned og stopper henne. Han forteller henne at Reuben kommer ut når han er klar. Adelaide kommer opp trappa for å finne Palmerdale, men Doktoren sender henne ned til oppholdsrommet igjen. Vince leter etter Palmerdale ute på balkongen, men finner ham ikke. Han går for å si fra til de andre, men ombestemmer seg og tenner på pengene han fikk, slik at de ikke skal tro at han har gjort noe.